Ì februar 2015 komu nýggj tilmæli frá danska heilsumálaráðnum í sambandi við føðslu til pinkubørn. Grundarlagið undir nýggju tilmælunum er ein frágreiðing frá” Institut for ernæring” og nýggjastu tilmælini frá Nordiske Næringsstof Anbefalinger (NNR), umframt nýggjastu tilmælini um føðslu frá Fødevarestyrelsen. Ì hesum sambandi eru eisini nýggj tilmæli komin um jarnískoyti til pinkubørn: Børn fullborin Børn ikki fullborin Gestationsalder <37 vikur JARNÍSKOYTI Børn <2500 gramm: uml. 8 mg um dagin til 6 mánaðir JARNÍSKOYTI tá barnið er útskrivað FV <1500 gramm: uml. 8 mg jarn um dagin til 12 mánaðir FV> 1500 gramm: uml. 8 mg jarn um dagin til 6 mánaðir Børn, sum fáa meira enn helvtina av føðsluni í móðurmjólkarlíki (modermælkserstatning), skulu fáa ½ skamt jarn, t. e. 4 mg um dagin ella 8 mg annan hvønn dag. Størsta broytingin í nýggju tilmælunum er, at børn frá 6-12 mánaðir ikki longur nýtast at fáa jarnískoyti. Ì staðin skal tørvurin nøktast, við at geva barninum føðslu ið hevur jarn í sær. Mælt verður tó til, at børn ið eru fødd ov tíðliga, framhaldandi skulu hava jarnískoyti (Sí yvirlitið) Danska heilsumálaráðið mælir til, at móðurmjólk og/ella móðurmjólkarlíki (modermælkserstatning) umframt, at kjøt ella fiskur framhaldandi skal borðreiðast til flestu máltíðirnar, tá barnið er vorðið 6 mánaðir. Barnið tekur betri við jarni, ið stavar frá føðsluni, enn frá jarnískoyti (jarndropum) og skuldi hetta tí nøkta tørvin hjá barninum. Um tú vilt vita meira um nýggju tilmælini frá danska heilsumálaráðnum, ber til at fara inn á hesar leinkjur: